[{"text_idx": "#000000", "text": "FLEXIS yn sicrhau cyllid o \u20ac2M i ehangu ei ymchwil i leihau\u2019r CO2 yn ein hatmosffer"}, {"text_idx": "#000002", "text": "Mae secwestru (dal a storio carbon daearegol) yn dechnoleg amlwg yn y strategaethau ar gyfer lliniaru newid yn yr hinsawdd. Yn fyr, dyma\u2019r broses o chwistrellu carbon deuocsid sydd wedi\u2019i ddal, sy\u2019n un o\u2019r prif nwyon ty\u0302 gwydr, i ffurfiannau o dan yr wyneb (fel gwythiennau glo, dyfrhaenau halwynog neu gronfeydd wrth gefn olew wedi\u2019u disbyddu) a sicrhau ei fod yn cael ei storio\u2019n ddiogel am gyfnod hir."}, {"text_idx": "#000003", "text": "Llun agos o secwestriad gwythi\u0308en lo"}, {"text_idx": "#000008", "text": "Y nod yw goresgyn y cyfyngiadau sy\u2019n ymwneud a\u0302 chwistrellu CO2 er mwyn cynyddu faint o nwy sy\u2019n cael ei storio mewn gwythi\u0308en lo. Mae hyn yn gyffredin mewn technolegau presennol. Bydd y prosiect yma yn archwilio\u2019r mater hwn."}, {"text_idx": "#000009", "text": "Bydd system ffynnon lorweddol o\u2019r radd flaenaf yn cael ei dylunio a\u2019i gosod yn yr EMB ar gyfer optimeiddio chwistrelliad CO2."}, {"text_idx": "#000010", "text": "Darlun o\u2019r system ffynnon lorweddol"}, {"text_idx": "#000011", "text": "Trwy gydol y prosiect, darperir cynllun monitro amgylcheddol cynhwysfawr ar safle prawf EMB i sicrhau bod y gwaith yn mynd rhagddo\u2019n ddiogel, bod yna asesiad o\u2019r risg a\u2019i fod yn cael ei reoli. O fewn y prosiect ROCCS, bydd safle masnachol ar raddfa fawr hefyd yn cael ei ddewis a\u2019i ddadansoddi ar gyfer y storfa CO2 orau mewn modd cost-effeithiol, wedi\u2019i ategu gan ddadansoddiad techno-economaidd manwl."}, {"text_idx": "#000012", "text": "Bydd synthesis prosiect yn penderfynu a yw\u2019r system chwistrellu newydd yn ddull effeithiol (gan gynnwys cost-effeithiol) o wella cyfradd chwistrelliad a storfa CO2, gan arwain at arferion gorau newydd ar gyfer ei ddefnyddio\u2019n fasnachol."}, {"text_idx": "#000013", "text": "Mae\u2019r prosiect hwn yn gyfle gwych i drosglwyddo blynyddoedd o ymchwil o\u2019r radd flaenaf o\u2019r labordy i safle prawf arddangos ar raddfa lawn. Mae secwestru carbon deuocsid o dan yr wyneb yn dechnoleg a gydnabyddir yn eang i leihau allyriadau atmosfferig o CO2. Yn hynny o beth, mae gennym bartneriaeth waith gref gyda Gwlad Pwyl a chan fod gan lawer o ranbarthau Ewropeaidd ddyddodion glo cyfoethog sylweddol, gall partneriaethau fel hyn chwarae rhan ganolog wrth gyflawni targedau lleihau allyriadau carbon yr UE."}]